«Ադրբեջանական լվացքատան» այդ «հերոսներին» ԵԽԽՎ-ն նաև ցմահ զրկեց Եվրոպայի խորհուրդ մուտք գործելու հնարավորությունից: Զեկույցում նշվում է, որ պատգամավորներին կաշառելու գործընթացները կազմակերպել են ադրբեջանցի պատգամավորներ Մուսլիմ Մամեդովը և Էլխան Սուլեյմանովը: Նրանք նույնպես ցմահ զրկվել են ԵԽԽՎ մուտք գործելու իրավունքից: Փաստաթղթում նշվում է, որ թե՛ կաշառակերները, և թե՛ կաշառք տվողները հրաժարվել են համագործակցել հետաքննող խմբի հետ և չեն պատասխանել կոռուպցիայի փաստերը հետաքննողների հարցերին: